***Мәктәп туры***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

**ТАТАР ТЕЛЕННӘН ОЛИМПИАДА БИРЕМНӘРЕ**

(2019-2020 нче уку елы)

**10 нчы сыйныф**

**Үткәрү вакыты – 120 минут**

**Максималь балл – 46**

**I. Тестлардан дөрес җавапны билгеләгез.**

1. Басым соңгы иҗеккә төшми торган сүзләр дөрес күрсәтелгән рәтне билгеләгез. **(2 балл)**

а) *халык*, *утырдык*, *ашый*, *җылы*;

ә) *шунда*, *укый*, *бишләп*, *зәңгәр*;

б) *каенлык*, *болыт*, *кояш*, *шикелле*;

в) *кемдер*, *ләкин*, *минемчә*, *ашаганчы*.

2. *Кагыйдә* сүзенең беренче авазына туры килә торган характеристика курсәтелгән рәтне билгеләгез. **(2 балл)**

а) шаулы, саңгырау, яңгырау пары [гъ], кече тел, авыз тартыгы;

ә) шаулы, яңгырау, саңгырау пары [г], тел арты, борын тартыгы;

б) шаулы, саңгырау, яңгырау пары [гъ], тел арты, авыз тартыгы;

в) шаулы, саңгырау, яңгырау пары [г], кече тел, борын тартыгы.

3. Бирелгән фразеологик әйтелмәнең мәгънәсе дөрес аңлатылган рәтне билгеләгез. **(2 балл)**

*Җилләр исү*

а) кешенең бик тиз йөрүе;

ә) дөресен сөйләү;

б) берәр әйбернең кинәт юкка чыгуы;

в) гел ялган сөйләү.

4. Сүз ясагыч кушымчалар дөрес күрсәтелгән рәтне билгеләгез. **(2 балл)**

а) *-га/-гә*, *-лар/-ләр*, *-ның/-нең*;

ә) *-са/-сә*, *-рак/-рәк*, *-да/-дә*;

б) *-ып/-еп*, *-гач/-гәч*, *-ганчы/-гәнче*;

в) *-лата/-ләтә*, *-сыз/-сез*, *-даш/-дәш*.

5. Составында исемләшкән сыйфат булган җөмлә дөрес күрсәтелгән рәтне билгеләгез. **(2 балл)**

а) *Әүвәлге заманда булган, ди, бик ялкау ике кеше.* (Әкият)

ә) *Гөрләп үсәбез, без – бәхетлеләр.* (Әхмәт Ерикәй)

б) *Җемелди көз кояшында уттай яфрак һаман да.* (Шәйхи Маннур)

в) *Үстердек кызыл гөлләр, сокланып үпте җилләр.* (Зыя Мансур).

6. Чикләүне белдерә торган кисәкчәләр дөрес күрсәтелгән рәтне билгеләгез. **(2 балл)**

а) *бит, ич, ләбаса*;

ә) *түгел, һич*;

б) *гына, генә, кына, кенә*;

в) *әллә, дөм*.

7. Җөмләдә калын хәрефләр белән бирелгән сүзнең кайсы җөмлә кисәге икәнлеге дөрес күрсәтелгән рәтне билгеләгез. **(2 балл)**

***Әтиемнең*** *пианинода уйнавын мин сәгатьләр буе тыңлый идем.* (Альфред Сәйдәшев)

а) аергыч;

ә) ия;

б) хәбәр;

в) тәмамлык.

8. Бирелгән җөмләнең иярчен компонентының мәгънә ягыннан төре дөрес күрсәтелгән рәтне билгеләгез. **(2 балл)**

*Акылың адашса, йөрәгеңнән юл сора.* (Туфан Миңнуллин)

а) иярчен шарт җөмлә;

ә) иярчен сәбәп җөмлә;

б) иярчен вакыт җөмлә;

в) иярчен тәмамлык җөмлә.

**II. Теоретик бирем.**

Күпнокталар урынына тиешле сүзләрне өстәп языгыз. **(8 балл)**

***...*** *– сөйләмнең ритмик-мелодик ягы. [****...****] – тел уртасы тартыгы. Сузык авазга беткән иҗек* ***...*** *иҗек дип атала. Язылышлары төрле, әйтелешләре бертөрле булган омонимнар* ***...*** *дип атала. -чык/-чек, -кай/-кәй, -гылт/-гелт –* ***...*** *кушымчалары.* ***...*** *төшеп калса, сан исемләшә һәм сан, тартым, килеш белән төрләнә башлый. Җөмләнең мәгънәсе аңлашылсын өчен кирәк булган җөмлә кисәкләре барысы да кулланылса, ул* ***...*** *җөмлә була. Мөнәсәбәтле сүзләр һәрвакыт* ***...*** *җөмләдә килә.*

**III. Гамәли-иҗади бирем.**

1. Җөмләләрне татар теленә тәрҗемә итегез. **(6 балл)**

*Больше верь своим очам, нежели чужим речам.* (Мәкаль)

*Прежде чем сказать что-либо другим, скажи это себе.* (Ларошфуко)

2. Күпнокталар урынына тиешле сүзне куеп, Илдар Юзеев язган шигъри юлларны укыгыз. **( 2 балл)**

Әлеге сүз 4 хәрефтән, 5 аваздан тора:

1 аваз – саңгырау, тирән тел арты, авыз тартыгы;

2 аваз – арткы рәт, иренләшкән сузык;

3 аваз – сонор, тел уртасы, авыз тартыгы;

4 аваз – арткы рәт, иренләшмәгән сузык;

5 аваз – саңгырау, тел алды, авыз тартыгы.

*Бер җылы сүз*

*Олы ... итте*

*Сүнеп бара торган өметне.*

3. Сингармонизм законының ирен гармониясенә буйсынган сүзләрне сайлап языгыз. **(2 балл)**

4. Җөмлә кисәкләренең асларына сызыгыз, төрләрен билгеләгез. **(4 балл)**

4. “*Җылы*” сүзгә сез нинди сүзләрне кертер идегез, шуларны санагыз. “*Җылы*” сүзләрнең кеше тормышындагы роле турындагы фикерләрегезне 12-15 җөмләдән торган бәйләнешле текст итеп языгыз. **(8 балл)**